Merovingai

Merovingai – frankų saliečių karalių dinastija, valdžiusi Frankų valstybę V–VIII amžiais. Dėl papročio dalinti valstybę į atskiras karalystes įpėdiniams, šios dinastijos šakos dažnai valdydavo vienu metu ir tarpusavy kariaudavo. Amžininkų jie kartais minimi kaip „ilgaplaukiai karaliai“ () dėl jų ilgų plaukų simbolio (tradiciškai frankų genčių vadai plaukus augindavo, o kariai – nusikirpdavo). Pavadinimas „Merovingai“ kilo iš viduramžių lotynų kalbos Merovingi ar Merohingi („Merovingo sūnūs“).

Paskutiniame valdymo amžiuje Merovingų valdovams buvo palikta tik ceremoninė rolė. Jų valdžia baigėsi rūmų perversmu, kai Pipinas Trumpasis formaliai nuvertė Childeriką III.

Nuorodos 
 Oxfordo puslapis Merovingams. 

 Daktarė Debora Vess: Merovingų ir Karolingų bibliografija, šaltiniai ir Interneto nuorodos . 
 Merovingų dinastijos genealogija iš Genealogy.eu.